b"\n_START_ARTICLE_\nYvonne Strahovski\n_START_SECTION_\nInicis\n_START_PARAGRAPH_\nStrahovski, nascuda a Sydney (Austr\xc3\xa0lia) el 30 de juliol del 1982, \xc3\xa9s filla de Peter i Bozena Strzechowski. Els seus pares eren emigrants de Vars\xc3\xb2via (Pol\xc3\xb2nia). Va adoptar el cognom Strahovski perqu\xc3\xa8 fos m\xc3\xa9s f\xc3\xa0cil de pronunciar quan es va traslladar als Estats Units. El seu pare \xc3\xa9s enginyer electr\xc3\xb2nic i la seva mare, t\xc3\xa8cnica de laboratori. La seva primera actuaci\xc3\xb3 va ser en l'obra escolar Twelfth Night._NEWLINE_Va estudiar al Santa Sabina College de Strathfield. Es va graduar al Teatre Nepean (centre adscrit a la University of Western Sydney) amb les millors notes.\n_START_SECTION_\nCarrera\n_START_PARAGRAPH_\nProfessionalment les seves primeres actuacions van ser tamb\xc3\xa9 a Austr\xc3\xa0lia: Double the Fist i, al Canal 7, headLand. M\xc3\xa9s tard va ser Martina a la s\xc3\xa8rie Sea Patrol del Canal 9. L'any 2006 va fer la pel\xc2\xb7l\xc3\xadcula australiana Gone i, un any despr\xc3\xa9s, The Canyon. Aquest 2007 tamb\xc3\xa9 va interpretar Lara a la pel\xc2\xb7l\xc3\xadcula Persons of interest._NEWLINE_Va enviar una cinta a Los Angeles per participar en el c\xc3\xa0sting de la s\xc3\xa8rie Chuck. Ben aviat va ser contractada com a Sarah Walker i, al cap de sis mesos, es va mudar als Estats Units._NEWLINE_Yvonne Straovski li ha cedit la veu i la fesomia a Miranda Lawson, personatge dels videojocs Mass Effect Galaxy i Mass Effect 2._NEWLINE_L'any 2009 va ser escollida la 94a dona m\xc3\xa9s sexi del m\xc3\xb3n per la revista Maxim. El 2010, va pujar 17 llocs, fins al 77\xc3\xa8._NEWLINE_El 2010 va rebre el premi Teen Choice Award pel seu paper a Chuck._NEWLINE_Va ser escollida la primera de la llista de les 100 dones m\xc3\xa9s sexis de la televisi\xc3\xb3 el 2010, en una classificaci\xc3\xb3 de BuddyTV._NEWLINE_Tamb\xc3\xa9 \xc3\xa9s la veu de l'Aya Brea en la versi\xc3\xb3 anglesa del videojoc The 3rd Birthday, spin-off de Parasite Eve.\n_START_SECTION_\nVida personal\n_START_PARAGRAPH_\nStrahovski es va traslladar a Los Angeles el 2007, encara que ha tornat a Austr\xc3\xa0lia per q\xc3\xbcestions de feina. Ha dit que una de les coses m\xc3\xa9s dif\xc3\xadcils d'anar a viure als Estats Units ha estat fer-ho sense la fam\xc3\xadlia i els amics. Els seus pares s'han traslladat als Estats Units per estar-ne a prop."